Zakon o pomirbi, toleranciji i jedinstvu
<s>Zakon o pomirbi, toleranciji i jedinstvu (engleski: Reconciliation, Tolerance, and Unity Bill) bio je kontroverzni prijedlog zakona na Fidžiju, koji je predlagao formiranje Komisije za pomirenje i jedinstvo (engleski: Reconciliation and Unity Commission), koja bi imala ovlasti amnestirati sudionike državnog udara iz 2000. i dati kompenzaciju žrtvama puča.</s><s>Komisija je trebala imati ingerenciju nad događajima koji su se odvili od 19. svibnja 2000. godine do 15. ožujka 2001. godine, dok je Predsjednik zadržao pravo veta nad amnestijama Komisije.</s>

<s>Članove Komisije trebao je imenovati Predsjednik po prijedlogu Premijera, uz savjetovanje s vođom opozicije u Parlamentu.</s><s>Temeljni cilj Komisije trebalo je biti promicanje pomirbe nakon puča, jačanje međuetničke toleracije i jačanje nacionalnog jedinstva.</s><s>Ometanje rada Komisije bilo bi kažnjivo s 5,000$ ili s do dvije godine zatvora.</s>

<s>Prijedlog zakona prezentiran je u svibnju 2005. godine, dok je državni odvjetnik Qoriniasi Bale u srpnju objavio da bi zakon trebao doći pred Parlament u rujnu iste godine.</s><s>U kolovozu, predsjednik parlamentarnog Odbora za pravdu, zakon i red, Manasa Tugia, objavio je kako će prijedlog zakona pred Parlament ići već sredinom kolovoza.</s><s>U međuvremenu je zakon nailazio na sve veće kritike te je sam prijedlog prolazio kroz intenzivan proces promjena, što je kulminiralo time da je donošenje zakona odgođeno povodom raspuštanja Parlamenta i raspisivanja izbora početkom 2006. godine.</s>

<s>S obzirom na snažnu opoziciju, ali i turbulentna događanja na Fidžiju tokom 2006. godine, a koja su u prosincu kulminirala novim pučem, Zakon o pomirbi, toleranciji i jedinstvu nikada nije usvojen.</s>

<s>Vanjske veze 
 Text of the proposed bill, on the Fiji Times website
 Report of the Parliamentary Sector Standing Committee on Justice, Law and Order</s>

<s>Pravo na Fidžiju
2005</s>

